Държавен вестник, бр. 75, 2010 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  75
Чл. 29. (1) При провеждане на процедурата 
по ал. 1 се обсъжда дисертацията, представена 
от докторанта, и се взема решение от съвета 
на първичното звено за готовността за защита 
пред научно жури.
(2) При положително решение за готов­
ността за защита съветът на първичното звено 
обсъжда и прави предложение за състава 
на научното жури. Научният ръководител и 
докторантът задължително участват в обсъж­
дането на състава на научното жури и могат 
да дават свои предложения за членове. 
(3) Ръководителят на първичното звено 
представя доклад до ръководителя на прие­
мащото структурно звено за взетите решения 
по ал. 1 и 2.
Чл. 30. (1) След положително решение за 
готовността за защита на съвета на първич­
ното звено кандидатът подава документи за 
защита на дисертацията по ред, определен в 
съответния правилник на висшето училище 
или на научната организация. 
(2) Въз основа на предложението на първич­
ното звено факултетният, съответно научният 
съвет в срок не по-късно от един месец след 
предложението на първичното звено определя 
научното жури и прави предложение до ректо­
ра на висшето училище или до ръководителя 
на научната организация за утвърждаване на 
състава му, както и за дата на защитата. 
(3) Научното жури се утвърждава със за­
повед на ректора на висшето училище или 
на ръководителя на научната организация, с 
която се определя и датата на защитата.
Чл. 31. (1) Научното жури е в състав пет 
хабилитирани лица в съответната научна 
област или научни области по темата на 
дисертацията. Най-малко един от членовете 
на журито е професор. Двама от членовете 
са вътрешни, а трима – външни за висшето 
училище или научната организация. Науч­
ният ръководител е член на журито, ако е 
хабилитирано лице.
(2) За председател на научното жури се 
определя вътрешен член – лице, заемащо 
академична длъжност от състава на висшето 
училище или научната организация, провеж­
даща защитата.
Чл. 32. (1) Членовете на журито изготвят 
две рецензии и три становища. Една от ре­
цензиите задължително се изготвя от външен 
за съответното висше училище или научна 
организация член на журито. Рецензиите и 
становищата завършват с положителна или 
отрицателна оценка и се предават в първичното 
звено до 3 месеца от избора на научното жури.
(2) Рецензиите, становищата и авторефе­
ратът на дисертацията се публикуват на ин­
тернет страницата на висшето училище или 
на научната организация на български и на 
английски език. Материалите се изпращат в 
МОМН и в НАОА.
Чл. 33. (1) Научното жури провежда откри­
то заседание за защитата на дисертационния 
труд в едномесечен срок след публикуването 
на автореферата, рецензиите и становищата.
(2) На откритото заседание по ал. 1:
1. председателят на научното жури пред­
ставя докторанта;
2. докторантът прави кратко изложение на 
основните резултати от дисертационния труд;
3. председателят на научното жури пред­
ставя рецензиите и становищата на научното 
жури;
4. членовете на журито и всеки от при­
състващите на публичната защита могат да 
задават въпроси и да правят изказвания;
5. всеки член на научното жури публично 
обявява своята оценка – положителна или 
отрицателна;
6. председателят на научното жури обявява 
резултата от защитата.
(3) За успешно защитен се счита дисерта­
ционният труд, получил на защитата три или 
повече положителни оценки. 
(4) Неуспешно защитената дисертация се 
връща за преработване, ако кандидатът желае 
това. До една година след датата на връща­
нето се обявява нова процедура за защита. 
Втората процедура за защита е окончателна.
Чл. 34. (1) Научната степен „доктор“ се 
придобива от деня, в който дисертационният 
труд е защитен успешно.
(2) Научната степен „доктор“ се удостове­
рява с диплома, която се издава на български 
език, а при заявено искане от лицето се издава 
и приложение на английски език.
(3) Дипломата се изпраща в МОМН за регис­
триране в тридневен срок след издаването є. 
(4) Висшето училище или научната орга­
низация изпраща в НЦИД в електронен и 
печатен вариант информация за защитените 
докторски дисертации заедно с копие от тях 
и авторефератите на дисертациите. 
Раздел III
Единни държавни изисквания за придобиване 
на научната степен „доктор на науките“
Чл. 35. Научната степен „доктор на науки­
те“ се присъжда на лица, които притежават 
образователно-квалификационната степен 
„магистър“ или образователната и научна 
степен „доктор“, след успешна защита на 
дисертационен труд при условията и по реда 
на ЗРАСРБ, на този правилник и на съответ­
ния правилник на висшето училище или на 
научната организация.
Чл. 36. Научната степен „доктор на науки­
те“ не е условие за кариерното израстване на 
академичния състав в Република България.
Чл. 37. Кандидатът представя в съответното 
първично звено дисертационен труд, който 
съдържа публикувана оригинална теория, те­
оретично или емпирично обобщение, решение 
на голям научен или приложен проблем на